**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 3/08.09.2015**

Днес 08.09.2015 г. в 17,00 часа, в гр. Монтана, ОИК – Монтана проведе първото си заседание. На него присъства целия състав на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК, а именно: Заседанието се проведе при следния дневен ред:

1. Регистрация на ПП ГЕРБ за участие в изборите за кмет на кметство Долно Белотинци за община Монтана на 25 октомври 2015 г.
2. Доклад на комисията относно жалбата на Тошко Въртинков
3. Разни

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно

 **РЕШИ:**

ПРИЕМА проекта за дневен ред на 08.09.2015 г. както следва:

1. Регистрация на ПП ГЕРБ за участие в изборите за кмет на кметство Долно Белотинци за община Монтана на 25 октомври 2015 г.
2. Доклад на комисията относно жалбата на Тошко Въртинков
3. Разни

След което Председателят на ОИК – Монтана премина към т.1 от дневния ред.

 **По т.1 от дневния ред:**

Относно:регистрация на ПП ГЕРБ за участие в изборите за кмет на кметство с. Долно Белотинци, община Монтана на 25 октомври 2015 г.

Постъпило е заявление за регистрация, приложение № 44 – МИ от ПП ГЕРБ , подписано от ИВАЙЛО ИВАНОВ ПЕТРОВ преупълномощено лице от ДИЛЯН СТАНИМИРОВ ДИМИТРОВ упълномощен от БОЙКО МЕТОДИЕВ БОРИСОВ в качеството му на председател и представляващ партията, заведено под № 7 на 08.09. 2015 г. в регистъра на партиите, коалиции, местни коалиции и инициативните комитети на ОИК- Монтана за участие в изборите за общински съветници и за кметове на 25 октомври 2015 г.

Към заявлението са приложени:

1. Копие от удостоверение за регистрация в ЦИК от което видно, че е регистрирана партията и наименованието за отпечатване в бюлетината е политическа партия ПП ГЕРБ, както и Решение №1553 - МИ/28.08.2015 г. на ЦИК заверено копие, заверено копие на удостоверение по ф.д.№1545/2007 г от 14.08.2015 г. издадено от СГС Търговско отделение;

2. Пълномощни – 2 броя за лицето, упълномощено да представлява партията пред ОИК, както и преупълномощено от него;

 Налице са изискванията на чл. 147 от ИК от Изборния кодекс и Решение № 1522-МИ от 18 август 2015 г. на ЦИК за регистрация на партии и коалиции в ОИК за участие в изборите за кметове на 25 октомври 2015 г., за регистрация на ПП ГЕРБ за участие в изборите за кмет на кметство с. Долно Белотинци, община Монтана на 25 октомври 2015 г. Дебати нямаше.

Предвид изложеното и на основание чл. 87, ал. 1, т. 12, във връзка с чл. 147, ал. 6 от Изборния кодекс и решение № 1550 – МИ /27.08.2015 г. на ЦИК, Общинската избирателна комисия - Монтана поименно и единодушно

**Р Е Ш И:**  **Решение №15**

РЕГИСТРИРА ПП ГЕРБ за участие в изборите за кмет на кметство с. Долно Белотинци, община Монтана на 25 октомври 2015 г.

Наименованието на партията за отпечатване в бюлетината е: ПП ГЕРБ

**По т. 2 от дневния ред:**

 Комисия в състав Петко Кирилов Петков, Йордан Любчов Александров и Славиан Светлинов Николов извършиха проверка в с. Стубел на ул. „Първа” № 46 /сградата на бившата аптека, където е образувана СИК № 122900076.

По т.2 от дневния ред докладва г-н Петко Петков: При огледа на помещението, предназначено за СИК се установи, че по площ помещението отговаря на изискванията за СИК. Стълбите пред помещението не възпрепятстват гласоподавателите да упражнят своя вот. След разискванията комисията дава становище, че жалбата е неоснователна.

Г. Димитрова: Да се изготви проекто - решение относно жалбата, от комисията извършила проверката.

**По т.3 от дневния ред:**

Г-жа Камелия Александрова докладва относно необходимостта на ОИК – Монтана за канцеларски материали и консумативи. До кмета на Община Монтана ще бъде изпратена заявка за необходимите канцеларски материали и консумативи.

Г-н Румен Гоцов докладва относно възнагражденията на ОИК – Монтана.

Г-н Петко Петков докладва относно необходимостта от още един брой технически сътрудник поради големия брой СИК на територията на Община Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов